
Mae Angen y dygir Bewyddio/ | 
Sy'n gwneuthur pob calon yn brudd 
Damweiniau a_dirfawr golledion 
I glywed am danynt Bob dydd.; 
' Yr angeu yn ysgar teuluoedd, 
A gweuthur ugeiniau. dan gur, 
A lleisiau'r amddifaid a'r gweddwon 

Y ddamwain gerllaw Merthyr Tydfil 
A dodda galonau o ha'rn, 

Tri deg a phump o weithwyr 
Ar fyr gafodd fyned i'r farn ; 

Y gwyr yn ymadael a'u gwragedd, 
Y tadau'n rhoi ffarwel i'r plant, 

A. brodyr, a garent eu gilydd 
Gymmdrrwyd>r bywyd i bant. : 


Y gweithwyr aent allan y boreu 
Heb deimlo un dychryn na braw, 
Gan feddwl dychwelyd yn gynnar, 
Heb dybied fod angeu gerllaw : 
Ond yn y y prydnawn daeth y newydd 
A. glwyfodd galonau pob gradd, 
Fod tri deg a phump o goliers 
Trwy'r ddamwain yn awr wedi'u lladd. 


P&n welid y cyrff yn dod fyny, 
Roedd rhai yn llewygu gerllaw, 

A lleisiau y gwragedd a'r mamau 
Yn toddi'r calonau difraw ; 

Ro edd rhai wedi llosgi'n arswydus, 
A rhai wedi mogi yn lan, 

A. gorchwyl anhawdd. ou hadnabod; 
Gan effaith cynddeiriog y tan. 





Fe redai y gwragedd mewn dychryn 
I edrych a welent eu gwyr, 

A. r mamau mewn lludded sc ofnau 

 A'geisient eu meibion yn wir; 

Ond canfod eu hagwedd druenus 
A'u gwnaent yn alarus i gyd, 
Y bywyd oedd wedi ymadael, 
A hwythau heb gar yn y byd. 


Fe dro'wd eu hanneddau cysurus 
Yn llwm a thruenus eu gwedd, 
Yn lle bod yn llanw y-cornel, 
Doedd dim ond eu hebrwng i'r bedd. 
Lle gynt y preswyliai gorfoledd, 
Yn awr yr oedd ochain a gwae, 
Y gadair yn wag o'i pherchenog, 
A. drysau pob annedd yn nghau. 


Y weddw yn wylo am ei phriod, 
A'r plentyn yn galw am ei dad, 
A'r fam wedi colli ei bachgen, 

Yn wylo'n alarus trwy'r wlad; 
Perth'nasau mewn blinder a thrallod 
Am golli'u cydnabod teg; wedd, 

A'r ardal i gyd yn ei galar 
Am roddi 'u cym'dogion i'r bedd. 


Y plant a'nt i'r drws yn y cyfnos: ,, 

I ddysgwyl dyfodiad eu tad, 
Ond nid ydyw swn ei gerddediad 

I'w meddwl yn rhoddi mwynhad; 
Fe glywir y gwaith yn ei drydar, 

Fe welir y ffwrnes yn fflam, ; 
Ond tad nid yw'n dychwel tuag adref, 
Rhaid byw yn nghyfeillach eu mam, 

Mae tref Merthyr Tydfil mewn galar, 
Ni welwyd fath alar cyn hyn, 

Cysuron yn llwyr wedi 'madael, 
Och'neidio ac wylo trwy'r glyn ; 

Ugeiniau a daflwyd i dlodi, 
Cypbyrddau yn wag heb ddim bwyd, 

Y galon o'r braidd wedi'i thori, 

— A'r gwyneb gan ddagrau yn llwyd. 


O, Gymry, gwrandewch ar eu ôwynion,. 


OM deuant ryw bryd at erch dor, 


| Cyfrennwch i'r rhai'n mewn cyfyngder 


” Ryw rhan o gyflawnder eich stor ; 
Cyflymwch i sychu eu dagrau, 


| Rhowch nodded i'r egwan a'r tlawd, , 
' Y gwaelaf a'r gwanaf o honynt 


— ^A ddeilliant î gyd o'r un cnawd. 


Cysurwch, cysurwch y gweddwon, 
Â phorthwch.y mamau sydd flin, , 
Dilladwch y crwydriaid amddifad, 
Wynebant y gwyntoedd a'r hin; 
Mae gwobr i bawb mewn addewid 
Am roddi elusen i'r tlawd, 
Am. hyny eyfrennwch, cyfrennwch, . 


Bydd Crist i chwi'n gar ac yn frawd. 

